يوتيوب

يوتيوب  هو موقع ويب معروف متخصص بمشاركة الفيديو، بيسمح للمشتركين برفع وفرجة ومشاركة مقاطع الفيديو من غير فلوس.

أتعمل فى فبراير سنة 2005 بتلت موظفين سابقين فى شركة باى بال هما تشاد هيرلى و ستيف تشين و جاود كريم، فى مدينة سان برونو، سان ماتيو، كاليفورنيا، الولايات المتحدة الامريكية، ويستخدم تقنية الـادوبى فلاش عشان يشغل المقاطع المتحركة. محتوى الموقع بيتنوع بين مقاطع الافلام، والتلفزيون، و مقاطع المزيكا، الفيديو المنتج على ايد الهواة، وغيره. و هو دلوقتى عندو 67 موظف. فى اكتوبر 2006 أعلنت شركة Google الوصول لاتفاقية عشان تشترى الموقع مقابل 1.65 مليار دولار امريكى. او يسوا 1.31 مليار يورو. و هو يعتبر من مواقع ويب 2.0.
تصغير|مبنى شركة يوتيوب فى سان براون
 التاريخ 
أتعمل موقع يوتوب عن طريق تشاد هرلي، وستيف تشن، وجاود كريم، وهما موظفين سابقين فى شركة باى بال|PayPal. قبل كدة درس هرلى التصميم فى جامعة انديانا بولاية بنسيلفينيا، لاكن درس تشن وكريم علوم الحاسوب فى جامعة ايلينوى. بقى النطاق YouTube.com شغال فى 15 فبراير 2005، وبعدين تم الشغل على تصميم الموقع شوية شهور. اشتغل الموقع كتجربة فى مايو 2005، واتفتح رسمى بعد ست شهور, اليوتيوب فتح خدمة البارتنر فى مصر فى سنة (2013) بعد لما كان البارتنر بيبقى عن طريق وسيط.
 اول فيديو على اليوتيوب 
يعد الفيديو المرفوع على ايد جاود كريم بعنوان (أنا فى جنينة الحيوان) (بالانجليزية:Me at the zoo)، كان اول فيديو وضع على موقع يوتيوب، و كان بتاريخ 23 ابريل 2005,و مدتة 0:19 ثانيه.

 الدول الى أتمنع فيها 
 البرازيل 
منعت محكمة فى برازيل موقع يوتوب فى 6 يناير 2007 لمدة تلت ايام عشان الموقع نشر فيلم فاصح للمذيعة البرازيلية المعروفة دانييلا سيكاريللى (الخطيبة السابقة للاعب كرة القدم رونالدو)  .
 ايران 
منع موقع يوتوب فى ايران فى 3 ديسمبر 2006، بعد ما اعتبر الموقع "لا أخلاقى".

 المغرب 
فى 25 مايو 2007، منعت شركة اتصالات المغرب موقع يوتوب. تم ازالة المنع بعد خمس ايام بعد لما قالت الشركة أن دة كان " غلط تقنى".
 اليمن 
اليمن منعت الموقع فى تاريخ 11/6/2008 لمدة تلت ايام وبعدها أتمسح الفيديو الا اخلاقى فى موقع يوتيوب

 السعودية 
موقع يوتوب مش ممنوع فى السعودية،لاكن الافلام المخصصة للناس البالغين (18 سنة او أكتر) ممنوعة.
 تايلند 
فى 8 مارس 2007، تم منع موقع يوتوب فى تايلند لمدة يومين . و فى تاريخ 3 ابريل 2007، أتمنع تانى. ذكرت الحكومة أن فى فيلم بيشتم الملك بوميبول أدولياديج. ذكر وزير تقنية المعلومات والاتصالات التايلندى بعد كدة أن المنع مش هيخلص، لكن هيتم منع المواقع الى بتحط وصلات للفيديو دة. أتشال المنع فى 30 اغسطس 2007 بعد ما وافق موقع يوتوب على شيل الافلام الممنوعة الى قالت عنها الحكومة التايلندية أنها هجمية

 لينكات برانيه 
 موقع YouTube الرسمي
 موقع YouTube بالعربية

 شوف كمان 
 يوتيوب
 كتب جوجل
 جوجل

 مصادر 

يوتيوب
تصنيف:مواقع انترنت ترفيهية
تصنيف:خدمات جوجل
تصنيف:ترويج ودعايات الانترنت
تصنيف:شركات تقنية المعلومات فى امريكا
تصنيف:استضافة فيديو
تصنيف:فيديو حسب الطلب
تصنيف:ويب 2.0
تصنيف:سايتات انترنيت